CELEX: 62014CA0312
Language: lv
Date: 2015-12-03 00:00:00
Title: Lieta C-312/14: Tiesas (ceturtā palāta) 2015. gada 3. decembra spriedums (Ráckevei járásbíróság (Ungārija) lūgums sniegt prejudiciālu nolēmumu) – Banif Plus Bank Zrt./Márton Lantos, Mártonné Lantos Lūgums sniegt prejudiciālu nolēmumu — Direktīva 2004/39/EK — 4. panta 1. punkts un 19. panta 4., 5. un 9. punkts — Finanšu instrumentu tirgi — Jēdziens “ieguldījumu pakalpojumi un darbības” — Tiesību normas ieguldītāju aizsardzības garantēšanai — Profesionālās ētikas normas, sniedzot ieguldījumu pakalpojumus klientiem — Pienākums novērtēt sniedzamā pakalpojuma piemērotību vai tā atbilstību klientiem — Šī pienākuma neievērošanas līgumiskās sekas — Patēriņa kredīta līgums — Ārvalstu valūtā izteikts aizdevums — Aizdevuma izmaksa un atmaksāšana valsts valūtā — Klauzulas par maiņas kursu

1.2.2016   
            
            
               LV
            
            
               Eiropas Savienības Oficiālais Vēstnesis
            
            
               C 38/6
            
         Tiesas (ceturtā palāta) 2015. gada 3. decembra spriedums (Ráckevei járásbíróság (Ungārija) lūgums sniegt prejudiciālu nolēmumu) – Banif Plus Bank Zrt./Márton Lantos, Mártonné Lantos
   
   (Lieta C-312/14) (1)
   
   (Lūgums sniegt prejudiciālu nolēmumu - Direktīva 2004/39/EK - 4. panta 1. punkts un 19. panta 4., 5. un 9. punkts - Finanšu instrumentu tirgi - Jēdziens “ieguldījumu pakalpojumi un darbības” - Tiesību normas ieguldītāju aizsardzības garantēšanai - Profesionālās ētikas normas, sniedzot ieguldījumu pakalpojumus klientiem - Pienākums novērtēt sniedzamā pakalpojuma piemērotību vai tā atbilstību klientiem - Šī pienākuma neievērošanas līgumiskās sekas - Patēriņa kredīta līgums - Ārvalstu valūtā izteikts aizdevums - Aizdevuma izmaksa un atmaksāšana valsts valūtā - Klauzulas par maiņas kursu)
   (2016/C 038/07)
   Tiesvedības valoda – ungāru
   
      Iesniedzējtiesa
   
   
      Ráckevei járásbíróság
   
   
      Pamatlietas puses
   
   
      Prasītāja: Banif Plus Bank Zrt.
   
   
      Atbildētāji: Márton Lantos, Mártonné Lantos
   
   
      Rezolutīvā daļa
   
   Eiropas Parlamenta un Padomes 2004. gada 21. aprīļa Direktīvas 2004/39/EK, kas attiecas uz finanšu instrumentu tirgiem un ar ko groza Padomes Direktīvas 85/611/EEK un 93/6/EEK un Eiropas Parlamenta un Padomes Direktīvu 2000/12/EK un atceļ Padomes Direktīvu 93/22/EEK, 4. panta 1. punkta 2. apakšpunkts ir jāinterpretē tādējādi, ka, ievērojot atrunu par iesniedzējtiesai veicamo pārbaudi, par ieguldījuma pakalpojumu vai darbību šīs normas izpratnē nav kvalificējami konkrēti maiņas darījumi, kurus veic kredītiestāde atbilstoši tāda ārvalsts valūtā izteikta aizdevuma līguma klauzulām, kāds ir pamatlietā, kurā noteikts, ka aizdevuma summa tiek noteikta pēc ārvalsts valūtas pirkuma kursa, kas piemērojams aizdevuma izmaksas dienā, bet ikmēneša maksājumi tiek noteikti pēc šīs ārvalsts valūtas pārdošanas kursa, kas piemērojams katra ikmēneša maksājuma aprēķina dienā.
   
      (1)  OV C 303, 8.9.2014.